( 218 ) 



tmiddel vanden as, soo moeten wij dat vinden op 16| voet 

 seggende 16| gheven 3133 wat ? 4 ? comt 1330. Ie segh 

 dan dat de reden der keeren moet sijn van 1330 tot 251, 

 daerom ghedeelt 1330 denr 251 comt 5 7 . 5 ende soo menich- 



2ol 



mael sullen de wiecken moeten ommegaen teghen tscheprat 

 eens. 



Te veroirdenen de menichte van cammen en staven om te 

 cryghen ten naesten by de boueschreuen reden der 

 keeren van 1330 tot 251. 



Ghenomen dat ick aensiende de grootheijt des camrats ende 

 de behoirlicke dickte der cammen ende der staven die daer 

 tussen commen moeten, soo veroirden ick het camrat beneen 

 met 47 cammen, het schijfloop daertoe met 12 staven ende 

 het schijfloop aende wieckas met 16 staven. Vrage hoeveel 

 cammen het croonradt sal moeten hebben om de begheerde 

 reden der keeren te crijghen. Ick stelle de voornomde [sic] 

 16. 12 en 47 in oirden ende ter plaets daer tgetal der 

 begheerde cammen moet staen als hier onder segghende 16 

 mael 12 is 192, die stel ick daer neven aldus: 



16. 12. 192 

 0. 47. 



Nu ist kennelick dat ter plaets van een getal moet 

 staen soodanich dattet selve ghemenichvuldicht met 47 gheve 

 den uytbrengh die sulcken reden hebben tot 192 als 1330 

 tot 251. Om tselve te vinden ick segghe 251 gheeft 1330 

 wat 192? comt 1017 die stel ick onder de 192. Nu aen- 

 ghesien tgetal ter plaets van ghemenichvuldight met 47 

 moet maken 1017, soo deel ick 1017 deur de 47 comt ten 

 naesten bij 21 ende soo veel cammen sal het croonrat 



